Skolegangen foregik på [[Aarhus Katedralskole]], hvor han brugte det meste af tiden på at tegne i skolebøgerne. Som 15-årig forlod han skolen for at arbejde i landbruget, men efter fire år forlod han markerne og tog i stedet til [[København]], hvor han uddannede sig som tegner på [[Kunstakademiets Designskole|Kunsthåndværkerskolen]]. De følgende tre år var han ansat som reklametegner på [[Egmont (mediehus)|Gutenberghus]], men han blev efterhånden træt af at tegne reklamer for industriprodukter.<ref>Udtalt i Niels Hovgaards film om maleren fra 1997: https://www.youtube.com/watch?v=d5iKdbOreEA</ref>
Kunst Maleri